Hi. Ek is al 12jr terug met barlow sindroom gediagnoseer. Ek is tans op hexaron 100 en voel heel goed. Di spesialis se dit is n " mild" prolaps. Kan dit veroorsaak dat my enkels swel, dit eers so 2mnd terug begin of soos my gp se, net ouderdom en hitte? Eks 47. Moet ek lewenslank die hexaron gebruik of net as ek hartkloppings kry, wat maar min gebeur? Dankie.
Dag se Marie.
Barlow se sydroom is ook bekend as mitraal klep prolaps. Blykbaar is die prolaps (dws die lek) in jou geval "mild". As dit die geval is, is dit onwaarskynlik dat die swelsel van jou voete veroorsaak word deur die prolaps. Die hitte kan 'n rol speel, asook ander faktore bv spataare. "Ouderdom" is nie van toepassing in 'n 47 jarige dame nie!
Hexarone word gewoonlik gebruik vir beheer van belangrike hart ritme stoornisse soos atriale fibrillasie. Omdat die Hexarone lank vat om te begin werk, kan dit nie net "by geleentheid" gebruik word nie, maar vir 'n jong dame is dit ook nie 'n ideale medikasie om lewenslank as "kronies" te gebruik nie.
As jy dit moet neem, neem dit asb in die laagste moontlike dosis, en jou skildklier funksie moet ook asb gereeld getoets word. Ek wil voorstel jy jou kardioloog ten minste elke ses maande raadpleeg vir opvolg.
Posted by: Cardiologist | 2011/04/12